劉怡翔坐正財經事務及庫務局局長後,周一首次同傳媒聚餐,佢同大家打招呼第一句就話自己「打敗仗」!
不過雖然帶病上陣,佢仍然中氣十足,講金融科技、人工智能、綠色金融等,仲一講就講足成粒鐘,都冇乜喉沙!
唔講唔知,佢入政府做AO前做過一間知名電腦公司,都算半個IT人,所以對近年熱爆嘅金融科技特別上心。佢話現時各間金融機構喺「認識你的客戶」(KYC)中所收集到嘅客戶資料,點樣共享好重要。佢希望香港可建立一個中央個人資料庫,供唔同機構、產品共用,評估風險。
佢又話傳統股市規則未必適合新經濟公司,所以香港要與時並進,仲大讚倫敦喺上市方面好靈活,政府對創新板建議持開放態度。
余絲韻